Rock'n Roll Band
"Rock'n Roll Band" je pjesma švedske pop grupe ABBA (tada poznata pod imenom "Björn, Benny, Anna i Frida") sa njihovog prvog albuma Ring Ring. U SAD-a ova pjesma je objavljena kao singl u izdanju Playboy Records, koja je pripisana tadašnjem muzičkom sastavu pod nazivom "Björn, Benny, Anna i Frieda" (sa "E" dodato Fridi). Ova pjesma predstavlja mali muzički izlet u rock and roll vode grupe ABBA u kojoj istaknuto mjesto zauzima električna gitara. Pjesma je objavljena u julu 1973. godine kao nastavak muzičkih hitova "People Need Love" i "Another Town, Another Train", iako je album Ring Ring objavljen u Sjedinjenim Državama tek 1995. godine. U Velikoj Britaniji ova pjesma objavljena je na B-strani prvog albuma grupe ABBA pod nazivom "Ring Ring", koji je objavljen u oktobru 1973. godine, kao i na ponovnom izdanju u junu 1974. godine. U Južnoafričkoj Republici i Zimbabveu (tadašnjoj Rodeziji), objavljena je na B-strani singla "Another Town, Another Train", za izdavačku kuću Sunshine u februaru 1974. godine.